钦定古今图书集成/理学汇编/文学典/第102卷 > 袁袠〈尊尼〉
## 钦定古今图书集成/理学汇编/文学典/第102卷 > 袁袠〈尊尼〉

按《明外史文徵明传》：“袠字永之，七岁能诗。举嘉靖五年进士，改庶吉士。张璁恶之，出为刑部主事，累迁广
西提学佥事。两广自韩雍后，监司谒督府，率庭跪，袠
独长揖。无何，谢病归。子尊尼，字鲁望，亦官山东提学
副使，有文名。”

按《列朝诗集》：“袠字永之，吴县人。嘉靖丙戌进士，选庶
吉士。会有诏，翰林官并除郎署，授刑部主事，改兵部
上官。未几，兵部火，下诏狱，谪戍湖州。会赦归，以荐起
补南职方员外郎，出为广西提学佥事。岁馀，移疾乞
休。寻卒，年四十六。永之七岁即能为歌诗，读书中秘，
博习国朝典故。归田后，读书横山别业，著《皇明献实》”、
《吴中人物志》，“甫脱槁而卒。伯兄表、仲兄褧，皆博学多
藏书。子尊尼，字鲁望，嘉靖乙丑进士，授南京礼部主
事，历考功，升提学副使。好学能书，有集十二卷。”
按《苏州府志》：“袁袠，字永之，生五龄知书，七岁赋诗，有
奇语。年十五即驰声场屋间。又九岁举乡试第一。明
年殿试二甲第一人，改庶吉士。会张孚敬”新贵幸，欲
招致门下，袠不答。遂倡言“诸吉士少年浮薄，皆予左
官。”袠仅得刑部主事，典试河南，所得多知名士。改兵
部武选司，未几而司不戒于火，袠适代其友司干，掫
乃逮下狱，论戍湖州，盖孚敬意也。袠既工文章，精笔
札。湖又当山水间，凡所讽诵著述，传播远近，其名益
大重。遇赦，荐，起南武选，历广西提学佥事，致仕归。所
经游名山，皆为文记之。卜居横塘，据有石湖之胜，意
豁如也。以子贵，加赠副使。所著文集及《皇明献实》《吴
中先贤传》若干卷，《世纬》及《岁时记》《周礼直解》又若干
卷。子尊尼，嘉靖乙丑进士，历官山东提学副使。父子
皆卓然称“嘉靖间名臣”，吴人至今推之。